പീഡനശ്രമത്തിനിടെ വിദ്യാര്ത്ഥിനിയുടെ മുഖത്ത് കടിച്ച ഹെഡ്മാസ്റ്റര് പിടിയില് പട്ന: സ്കൂള് വിദ്യാര്ത്ഥിനിയുടെ മുഖത്ത് കടിച്ചു പീഡിപ്പിക്കാന് ശ്രമിച്ച് ഹെഡ്മാസ്റ്റര് പിടിയില്. ബിഹാറിലെ കതിഹാര് ജില്ലയിലാണ് സംഭവം. സെമാപൂര് പ്രദേശത്തെ പിപ്രി ബഹിയാര് പ്രൈമറി സ്കൂളിലാണ് സംഭവം നടന്നത്. 12 കാരിയായ നാലാം ക്ലാസ് വിദ്യാര്ത്ഥിനിയെയാണ് കവിളില് കടിച്ചുകൊണ്ടാണ് ഹെഡ്മാസ്റ്റര് പീഡിപ്പിക്കാന് ശ്രമിച്ചത്. പെണ്കുട്ടിയുടെ നിലവിളി കേട്ട് എത്തിയവര് പ്രതിയെ മുറിയില് പൂട്ടിയിട്ടു. സംഭവം പുറത്ത് അറിഞ്ഞത്തോടെ പെണ്കുട്ടിയുടെ ബന്ധുക്കളും നാട്ടുകാരും സ്കൂളിന് പുറത്ത് തടിച്ചുകൂടി.പോലീസ് സംഭവ സ്ഥലത്ത് എത്തി പ്രതിയെ കൊണ്ടുപോക്കുന്നതിനിടെ നാട്ടുകാരും ബന്ധുകളും ചേര്ന്നും മര്ദ്ധിച്ചു. പെണ്കുട്ടിയുടെ മൊഴിയെടുക്കുകയും പ്രതിക്കെതിരെ കേസ് രജിസ്റ്റര് ചെയ്ത്തതായി കതിഹാര് എഎസ്പി രശ്മി അറിയിച്ചു. പ്രതി കസ്റ്റഡിയിലാണെന്നും പെണ്കുട്ടിയെ വൈദ്യപരിശോധനയ്ക്ക് അയക്കുമെന്നും എഎസ്പി കൂട്ടിച്ചേര്ത്തു. ആളുകള് പ്രതിയെ തല്ലുന്ന വീഡിയോകള് ഇതുവരെ പുറത്തുവിട്ടിട്ടില്ല. വീഡിയോ പുറത്തു വന്നാല് ഉടന് തന്നെ നിയമം കയ്യിലെടുത്തവര്ക്കെതിരെ നടപടിയുണ്ടാക്കുമെന്നും എഎസ്പി രശ്മി പറഞ്ഞു.